Klipdas Boskamp (Parys) - Lekker Kampplekke
Klipdas Boskamp (Parys)
You are here: Home / Kampplekke / Klipdas Boskamp (Parys)
Voeg by Gunsteling 83
NAASTE DORP: Parys 10km
TARIEWE VANAF: R450 vir 4 persone
Nuwe Boskamp, op 'n plaas in die Vrederfort Koepel. Voertuig moet grondvryhoogte he om te bereik. Hierdie is vir die natuurliefhebber, stap bergfietsroetes. Baie plek vir kinders om te speel en verken, – koppie klim, fietsry, visvang ens. en sonsondergang uitsigte. 15min tot in Parys.
Hou jy van kamp in die bos maar het nie jou eie boswa nie ? Geen probleem nie – huur 'n Bushwakka boswa op Klipdas Boskamp. Klaar opgeslaan, jy bring net jou kos en beddegoed. R600 per nag – kampplek ingesluit.
Maak 'n dag se river rafting deel van jou naweek! Kom kamp by Klipdas en bespreek 'n dag se rit op die rivier saam met die baie ervare Riverman! Na 'n dag op die rivier voel dit of jy 'n week vakansie gehou het. Skuif jou grense bietjie, laat die adrenalien pomp en durf Big Daddy en Gatsien stroomversnellings aan. Opwindend maar tog veilig. Die volgende dag kan jy dit rustig vat en die 5km stap/bergfietsroete doen, vlieghengel, voëlskyk, of net rondlê en niks doen nie. Stap na die uitsigklip as die son sak en geniet 'n sonsaksopie na 'n lekker dag in die bos.
Aanwysings Vanaf Parys ry oor die brug na Potchefstroom. Net na die brug draai links op Kopjeskraalpad. Reguit tot by T aansluiting, Draai links op Koedoeslaagtepad, 1.5km verder is die plaas aan linkerkant.